আজ মঙ্গলবার ফতুল্লার খান সাহেব ওসমান আলী ক্রিকেট স্টেডিয়ামে আবাহনী প্রথমে ব্যাট করতে নেমে সাইফ হাসানের ১০৮, এনামুল হকের ৪১, নাজমুল হোসেন শান্তর ৩৮ ও নাসির হোসেনের ৩১ রানে ভর করে ৫০ ওভারে সবকটি উইকেট হারিয়ে ২৬৬ রান সংগ্রহ করে। এরপর মেহেদী হাসান মিরাজ, সানজামুল ইসলাম ও সাকলাইন সজীবের বোলিং তোপে ৩৫.৪ ওভারে ১৩০ রানেই অলআউট হয়ে যায় ব্রাদার্স ইউনিয়ন। মিরাজ ও সানজামুল ৩টি করে উইকেট নিয়েছেন। ২টি উইকেট নিয়েছেন সাকলাইন সজীব।